钦定古今图书集成/明伦汇编/氏族典/第230卷 > 杨文安
## 钦定古今图书集成/明伦汇编/氏族典/第230卷 > 杨文安

按《元史杨大渊传》：“大渊兄子文安，字泰，叔父大全仕宋战死，官其长子文仲。文安依叔父大渊于阆州，宪
宗攻阆州，大渊以郡降，授文仲安抚使。中统元年，授
文安监军，攻礼义城，杀伤甚众。三年，授文安开达忠
万梁山等处招讨使，升千户。至元二年，宋兵由开州
运粮饷，文安率奇兵间道邀击之，获总管方富等。行”
省上其功，充夔东路征行元帅。五年，文仲卒，诏文安
充阆州夔东路安抚使、军民元帅。七年，进为明威将
军。八年，擢昭勇大将军、东川路征南招讨使。十二年，
加骠骑卫上将军。十三年，进阶金吾卫上将军。十五
年，擢四川南道宣慰使。十七年，授参知政事。十九年，
入觐，擢龙虎卫上将军、中书左丞，行江西省事，到官
逾月，以疾卒。子艮之袭佩虎符，昭勇大将军、管军万
户，历湖南宣慰副使，岳州路总管，卒。